קיץ בלי הגבלה: מהפכה על גלגלים

תקציר 
"קריפ קאמפ" מתחיל ב-1971 במחנה גֶ'נֶד , מחנה קיץ בניו יורק המתואר כ"מחנה משוחרר וחופשי המיועד לבני נוער עם מוגבלויות". הסרט, בכיכובם של לארי אליסון, ג'ודית היומן, ג'יימס לברכט, דניס שרר ג'ייקובסון וסטיבן הופמן, מתמקד באותם חניכים שהפכו לפעילים בתנועה למען זכויות אנשים עם מוגבלויות ועוקב אחר מאבקם למען חקיקת נגישות.

 הפקה 
הרעיון לעשות את הסרט על מחנה ג'נד התחיל "בהערה סתמית בארוחת הצהריים". לברכט עבד עם ניונהאם במשך 15 שנים כבמאי-שותף. לברכט נולד עם ספינה ביפידה ומשתמש בכיסא גלגלים כדי להתנייד. הוא מעולם לא ראה סרט תיעודי הקשור ל"מפעל חייו כפעיל לזכויות אנשים עם מוגבלויות". בסוף פגישת הצהריים, לברכט אמר לניונהאם, "את יודעת, תמיד רציתי לראות סרט נעשה על מחנה הקיץ שלי", והיא ענתה, "אוי, זה נחמד, למה?" לדברי ניונהאם: "ואז הוא העיף לי את המוח לגמרי" עם ההסבר למה הוא רוצה לעשות את הסרט הזה. ניונהאם אמרה:

 הפצה 
"קריפ קאמפ" הוצג בבכורה עולמית בפסטיבל סאנדנס ב-23 בינואר 2020. הסרט יצא לאקרנים ב-25 במרץ 2020 באמצעות נטפליקס. הסרט היה אמור להיות לצאת בהפצת סרטים מוגבלת באותו היום, אבל ההקרנה בבתי הקולנוע בוטלה עקב מגפת הקורונה.

 ביקורות 
ב-Rotten Tomatoes, יש לסרט דירוג של 100% על סמך 99 ביקורות, עם דירוג ממוצע של 8.5/10. קונצנזוס המבקרים באתר הוא: "משעשע כפי שהוא מעורר השראה, "קריפ קאמפ" משתמש בסיפור המדהים של קבוצה אחת כדי להדגיש את התקווה לעתיד ואת כוחה של הקהילה". Metacritic, שמשתמש בממוצע משוקלל, העניק לסרט ציון של 86 מתוך 100, בהתבסס על 29 מבקרים, מה שמצביע על "הערכה אוניברסלית".

פיטר טראוורס מהרולינג סטון כתב, "הסרט התיעודי ההכרחי הזה מגדיר מה זה אומר לקרוא לסרט 'מעורר השראה'". ג'סטין צ'אנג כתב ללוס אנג'לס טיימס" כי הסרט "מעביר מסר בוטה במידה ניכרת". בנג'מין לי מהגרדיאן כתב, "הסרט המשפיע הזה מאיר אור על מאבק נשכח למען שוויון". דניאל פינברג מהוליווד ריפורטר כתב, "התקווה היחידה שלי היא שהתואר העימות והמיתוג של אובמה לא יפחידו חלק מהצופים מסיפור שהוא באמת לא מפלגתי, אנושי ומשמעותי". פיטר דברוג' כתב לוראייטי שהסרט "מתגלה כחינוכי ביותר עבור אלה שנולדו לעולם שלאחר חוק האמריקאים עם מוגבלויות, עולם של דלתות נפתחות מעצמן ושירותי נכים ורמפות הנגשה שלוקחות בחשבון כיסאות גלגלים".

ריצ'רד לוסון כתב בואניטי פייר: "רוח המהפכה - כועסת בצדק ועם זאת מלאה בבוהמה, תובענית אך נדיבה בהישג ידה - חיה וקיימת בסרט. כפי שיש לקוות, היא נמצאת בכל מקום אחר". קרלוס ריוס אספינוסה מ-Human Rights Watch כתב "הסרט גרם לי להבין את החשיבות של בניית חללים להתארגנויות של אנשים עם מוגבלויות". קייטי רייף כתבה ל-The AV Club, "[הסרט] ישמש מבט מאיר עיניים לשינויים ב-50 השנים האחרונות". ג'ייק קויל מהוושינגטון פוסט כתב, "לסרט יש נקודת פתיחה ספציפית אבל הוא מתגלה ככרוניקה רחבה יותר של מאבק בן עשרות שנים למען זכויות אזרח - כזה שזכה פחות לתשומת לב ממאבקים אחרים של המאה ה-20 למען שוויון".

 פרסים ומועמדויות 
+שנהפרסקטגוריהתוצאה2020פסטיבל הסרטים סאנדנספרס הקהלפרס חבר השופטיםפסטיבל הסרטים הבינלאומי במיאמי הסרט התיעודי הטוב ביותרפרס Zeno Mountainפרסי איגוד מבקרי הקולנוע האמריקאיהסרט התיעודי הטוב ביותר2021האגודה הבינלאומית לסרטי תעודההסרט הטוב ביותרפרסי המוזיקה במדיה של הוליוודמוזיקה מקורית בסרט תיעודיפרס אינדפנדנט ספיריטהסרט התיעודי הטוב ביותרפרס אוסקרהסרט התיעודי הטוב ביותראגודת מבקרי הקולנוע של אוסטיןהסרט התיעודי הטוב ביותרפרס פיבודיפרס תיעודי

 קישורים חיצוניים 



 ״קיץ בלי הגבלה: מהפכה על גלגלים״, אורון שמיר, באתר סריטה, 28 במרץ 2020

 הערות שוליים 

קטגוריה:סרטים תיעודיים של נטפליקס
קטגוריה:סרטי 2020
קטגוריה:סרטים באנגלית
קטגוריה:סרטים על מוגבלות
קטגוריה:סרטים אמריקאיים
קטגוריה:זוכי פרס פיבודי
קטגוריה:סרטים תיעודיים אמריקאיים